ATİAHİRK-in sədri, Milli Məclisin deputatı Səttar Mehbalıyev çıxış edərək bildirmişdir ki, əsası xalqımızın ümummilli lideri Heydər Əliyev tərəfindən qoyulmuş mütərəqqi inkişaf kursunu əzmlə həyata keçirən Prezident İlham Əliyevin yürütdüyü uğurlu siyasət nəticəsində Azərbaycan sosial–iqtisadi inkişaf tempinə görə dünyanın ən qabaqcıl ölkələrindən birinə çevrilmişdir. Respublikamızın ümumi inkişafı digər sahələr kimi, həmkarlar ittifaqları institutunun da inkişafına münbit şərait yaratmışdır.